Coba jelasin 2011–2014: Agnez Mo dari Agnez Mo dalam bahasa melayu dong

Pada 2011, Agnes merakamkan versi duet "Said I Loved You...But I Lied" bersama penyanyi Amerika, Michael Bolton untuk album kompilasi edisi Asianya, Gems: The Duets Album. Slogannya "Dream, Believe, and Make it Happen" ("Impian, Percaya dan Jadikannya") telah digunakan pada persidangan kebudayaan 2011 untuk memberi inspirasi kepada belia dianjurkan oleh Kedutaan AS di Jakarta. Beliau telah dipilih untuk mengadakan persembahan untuk Majlis Pembukaan Sukan SEA 2011 ke-26, bersama KC Concepcion dari Filipina dan penyanyi Malaysia, Jaclyn Victor. Persembahan mereka untuk "Together We Will Shine" merupakan lagu pembukaan bagi acara berprestij ini.

Agnes menamatkan kontrak selama 10 tahun bersama label Aquarius Musikindo dengan mengeluarkan album hits terhebatnya, Agnes Is My Name, pada 2 Februari 2011. Album yang memuatkan sepuluh single hits terdahulu dengan dua lagu baru, "Karena Ku Sanggup" dan "Paralyzed". Album dijual menerusi rangkaian  Indonesia bagi restoran makanan segera KFC (Kentucky Fried Chicken), di mana CD telah disertakan dengan pakej pembelian ayam. Strategi pemasaran ini melonjakkan jualan album kepada sejuta salinan dalam masa tiga bulan, melayakkannya menerima Million Award. Beliau mengikutnya dengan dua single bukan album, "Rindu" dan "Muda (Le O Le O)"; yang kemudiannya dimuat turun secara percuma untuk pelanggan simPATI.

Agnes memenangi Anugerah Musik Indonesia untuk Artis Pop Wanita Terbaik selama dua tahun berturut-turut, pada 2011 dengan "Karena Ku Sanggup" dan pada 2012 dengan "Paralyzed". Beliau merupakan antara pencalon di Worldwide Acts Asia Pacific untuk MTV Europe Music Awards 2011. Pada Mac 2012, beliau telah dicalonkan untuk Favorite Asian Act di Nickleodeon Kids' Choice Awards 2012. Masih pada tahun yang sama, beliau memenangi Anugerah Muzik Asia Mnet untuk Artis Asia Terbaik dari Indonesia dan Shorty Awards untuk The Shorty Vox Populi Award.

Agnes berlakon dalam sinetron Pejantan Cantik (2010), Marisa (2011) dan Mimo Ketemu Poscha (2012). Pada 2012, Agnes kembali sebagai salah seorang juri Indonesian Idol musim ketujuh. Pada tahun seterusnya, beliau menjadi juri untuk pertandingan bakat yang dinamakan sempena beliau, Nez Academy yang disiarkan di saluran NET. Pada Disember 2012, beliau memberikan ucapan terbuka dan tertutup di UN Global Youth Forum dan mempersembahkan lagunya "Show a Little Love" yang tidak pernah dikeluarkan sebelum ini, bersama penyanyi rap Amerika Timbaland. Mereka juga menyanyikan lagu tersebut pada majlis pelancaran pra-Anugerah Grammy di Los Angeles.

Pada 1 Jun 2013, beliau melancarkan album studio keempat, Agnez Mo, yang memperkenalkan nama pentas barunya, Agnez Mo dan bukannya 'Agnes Monica'. Diterbitkan oleh Tearce Kizzo, ia merupakan album pertamanya di mana beliau menulis semua lagu secara bersama. Album yang pada asalnya dirakamkan sebagai demo yang dihantar kepada syarikat rakaman di Amerika Syarikat bagi mencapai perjanjian untuk kemunculan antarabangsa pertama beliau. Biarpun semua lagu telah ditulis dalam bahasa Inggeris, yang dikeluarkan untuk pasaran Indonesia sahaja. Ia telah dikeluarkan secara digital menerusi Souniq Music (disertakan bersama jenama kopi tempatan, Kopi Kapal Api) pada Jun 2013. Dua bulan kemudian, album telah dikeluarkan secara fizikal menerusi Indomaret. Beliau juga mengeluarkan jenama wangian "eau de perfume" beliau, Rêve, beemaksud "Impian" dalam bahasa Perancis.

Mo menandatangani perjanjian bersama The Cherry Party, sebuah label bergabung bersama Sony Music Entertainment. Single debut antarabangsanya, "Coke Bottle" menampilkan Timbaland dan T.I., bermula September 2013 di stesen radio hip hop Los Angeles, Power 106 FM. "Coke Bottle" dikeluarkan secara digital pada 8 April 2014, dan berkhidmat kepada stesen radio luar bandar di amerika Syarikat pada 20 April. Meskipun diundi sebagai MTV Iggy Song of the Summer, "Coke Bottle" gagal memasuki mana-mana carta Billboard. Pada November 2014, ia telah diumumkan yang Mo menyertai Wright Entertainment Group, pengurusan dimiliki oleh Johnny Wright yang mengendalikan nama-nama besar dalam industri hiburan AS. Beliau mengadakan Jelajah Keep Walking di beberapa bandar di Indonesia. Jelajah tersebut telah ditaja oleh  jenama wiski Johnnie Walker.

2015–kini: Album baru dan The Voice Indonesia

Mo menerbitkan dua projek di Indonesia, The Freaks dan Chloe X. The Freaks ialah kumpulan nyanyian yang memuatkan bintang muda Indonesia. Album bertajuk THE FREAKS too, mengandungi 8 lagu kumpulan, duo, dan solo. Single pertama dari kolaborasi ialah "Jatuh Cinta Tak Ada Logika" yang merupakan samaran daripada dua lagu "Ku T'lah Jatuh Cinta" dan "Tak Ada Logika". Selain The Freaks, Mo juga menerbitkan rakaman untuk anak saudaranya bernama Chloe X and wrote the single, "Vroom Vroom".

Pada 20 September 2015, Mo, bersama Institut Wahid dan ribuan tokoh terkenal dan penyokong, membaca Deklarasi Pergerakan Keamanan bertajuk 'Oath of Love'. Ia diadakan di Balai Kota Jakarta, bagi meraikan sambutan Hari Keamanan Antarabagsa. Pada 15 Oktober 2015, Mo mengeluarkan single, bertajuk "I #AM Generation Of Love" yang disiarkan di 250 radio di Indonesia. Lagu ini merupakan kesinambungan kepada kempen Oath of Love. Pada 17 Oktober 2015, Mo melancarkan semula jenama pakaiannya, ANYE. Nama jenama tersebut diambil dari “nama samaran kecil” beliau, yang diberikan oleh bapanya.

Pada 13 November 2015, Mo mengeluarkan single antarabagsa keduanya, "Boy Magnet". Ianya didapati sebagai EP digital di  iTunes, menampilkan adunan semula oleh John Dish, Xavi Alfaro, Hector Fonseca dan Tommy Love. Album sulung antarabagsa beliau dikeluarkan pada awal 2016 di bawah The Cherry Party.<ref>Pop Diva Agnez Mo Drops 'Boy Magnet The Remixes' Early Due to High Demand (Diva Pop Agnes Monica Tarik Balik 'Boy Magnet The Remixes' Lebih Awal Berikutan Permintaan Tinggi). Broadwayworld.com. Retrieved on 28 November 2015. '(Inggeris)</ref>

Pada 2016, Agnez Mo menyertai panel jurulatih The Voice Indonesia musim kedua bersama Kaka, Ari Lasso dan Judika.

Pada 29 April 2016, Agnez Mo menyertai panel jurulatih The Voice Kids Indonesia bersama Bebi Romeo dan Tulus.

Pada 26 Mei 2016 Mo menjadi duta produk untuk VIVO. Produk SMARTphone China ini memilihnya kerana Vivo dianggap mempunyai watak yang sama: menyeronokkan, bertenaga dan muda.

Untuk tempoj yang panjang beliau tidak mengeluarkan single kerana menyiapkan album antarabangsa di Amerika. Pada 11 Ogos 2016, Agnez  mengeluarkan satu tajuk bertajuk "Sebuah Rasa". Lagu itu adalah ciptaan Dewiq dan Pay Burhan, dan diterbitkan oleh Erwin Gutawa. Pada 7 Oktober 2016, klip video "Sebuah Rasa" dilancarkan secara rasmi oleh Pihak Aquarius Musikindo melalui YouTube. Klip konsep yang direka oleh Dimas Djayadiningrat diterima dengan baik oleh peminat.

Pada 18 Mei 2017, Mo bersama EscapeX, sebuah syarikat yang berpangkalan di New York, melancarkan aplikasi mudah alih bernama Agnez Mo App. Aplikasi ini akan memudahkan peminat mengakses akaun media sosial Mos (Facebook, Twitter, Instagram, YouTube) dalam satu aplikasi.

Pada 22 September 2017, Mo melancarkan single bertajuk "Long As I Get Paid". Pada 10 Oktober 2017, Mo mengeluarkan album antarabangsa sulungnya, bertajuk X.